Fiskistofa hefur verið flutt á Akureyri . Sigurður Ingi Jóhannsson sjávarútvegsráðherrra tilkynnti á ríkisstjórnarfundi í morgun að Fiskistofa yrði flutt norður á Akureyri . Um 70 manns starfa hjá Fiskistofu og er ljóst að þetta er mikil lyftistöng fyrir atvinnulífið í Eyjafirði . Á vef Fiskistofu kemur fram að stofnunin annast stjórnsýsluverkefni á sviði sjávarútvegsmála , lax - og silungsveiði , fiskræktar , fiskeldis , hvalveiða o.fl . Hlutverk Fiskistofu er jafnframt að safna upplýsingum um framangreinda málaflokka . Höfuðstöðvar Fiskistofu hafa verið í Hafnarfirði frá árinu 2005 . Starfsstöðvar eru víða um land ; í Vestmannaeyjum , á Stykkishólmi , á Ísafirði og Höfn í Hornarfiði . Einnig hefur starfsstöð verið rekin á Akureyri . Áður en höfuðstöðvarnar voru fluttar í Hafnarfjörð var stofnunin til húsa í Höfn við Ingólfsstræti frá árinu 1992 . Árni Mathiessen var sjávarútvegsráðherra þegar Fiskistofa var flutt í Hafnarfjörð .